google/wiki40b huggingface dataset:
Hellemyr

Næringsliv

Sentralt på Hellemyr ligger en Coop Extra butikk med Posten Norgekontor og Skomageren Take-Away.Bydelen har også noen bedrifter: Tine Meierier Sør, Bico, Auto Scoop AS, Reinertsen Dataservice AS og Hellemyr Hårspa AS.

Transport

Hellemyr har god veidekning og man kan lett komme frem med bil. Det er også gode muligheter for å komme seg frem ved hjelp av sykkel eller til fots. Hellemyr har også en bussrute (17, 18) som går fra Hellemyr til Kvadraturen og videre til Søm og Tømmerstø via Europavei 39 og Europavei 18.

Naturområder

Hellemyr har et stort skogområde til rådighet. Det ligger en lysløype sentralt, som brukes som skiløype om vinteren. Gråmannen (207 moh.) er Hellemyrs høyeste fjell og et populært turmål. Hellemyr har også flere idylliske badeplasser, blant annet Kvislevann og Indre og Ytre Eigevann.

Boforhold

De fleste boligene på Hellemyr er rekkehus eller eneboliger, men det er også to boligblokker. Den ene finner man i Hellemyrbakken på vei opp mot Hellemyr skole fra TINE Meierier Sør og den andre ligger på Solkollen. De nyeste boligene på Hellemyr ligger i det nye byggefeltet i Tjuvhelleren og Solkollen. Dette er regnet for å være en av Kristiansands best utviklede bosteder, og er ett sted hvor man har gode forutsetninger for ett idyllisk familieliv med god skole- og barnehagedekning.

Kultur

Hellemyr kirke ligger sentralt. Hellemyr er et sogn i Kristiansand domprosti i Agder og Telemark bispedømme. 
Hellemyr kunstgress, også kalt «Brun Arena», er hjemmebane til bydelens fotballag FK Vigør.
Regina Caeli

Regina Caeli (evt. Regina Cæli – Himmelens dronning) er en bønn som i Den katolske kirke tradisjonelt bes tre ganger om dagen; morgen, middag og kveld. Samtidig ringes det i kirkeklokkene, tre ganger tre enkeltslag. Den bes fra påskedag til lørdag før treenighetssøndag mellom treenighetssøndag og skjærtorsdag;  bes i stedet Angelus. 
Klokkeslagene under angelusbønnen er bevart i Den norske kirkes tradisjon med å ringe tre ganger tre slag i klokkene etter hver gudstjeneste.
Yukon-Koyukuk Census Area

Yukon-Koyukuk Census Area er et folketellingsområde i den amerikanske delstaten Alaska. Det ligger i de sentrale delene av staten og det grenser mot North Slope Borough i nord, Southeast Fairbanks, Fairbanks North Star Borough og Denali Borough i sørøst, Bethel Census Area i sør og mot Kusilvak Census Area, Nome Census Area og Northwest Arctic Borough i vest. Det har også grense mot Yukon Territory i Canada i øst.
Yukon-Koyukuks totale areal er 382 910 km² hvorav 5 032 km² er vann. Det er like stort som hele Norge inkludert Svalbard. I 2010 hadde fylket 5588 innbyggere, en nedgang fra 6551 i 2000. I 2000 var Yukon-Koyukuk det amerikanske fylket med lavest befolkningstetthet, med gjennomsnittlige 0,0173 personer per km². Det er et ikke-administrativt område opprettet for folketellingsformål og har ikke eget administrasjonssenter.
Yukon-Koyukuk ble opprettet som et valgdistrikt i det sentrale Alaska i 1958. Landområdene i nordøst, som opprinnelig var en del av Upper Yukon, og de nordlige delene av Kuskokwim, ble innlemmet i statistikkområdet i 1972. En mindre del av folketellingsområdet ble organisert som Denali Borough i 1990.
Spetal Verk As kraftverk

Stedets historie

Selskapet Spetals Verk AS ble opprettet rundt 1850 som et jernverk etter funn av malm i området. Senere gikk man over til teglproduksjon, som Galterud teglverk. På 1960-tallet ble det produsert elementpiper under merkenavnet Joga.
Dagens bedrift startet i 1998 som leverandør av turbiner til småkraftverk. Det er kun navnet og stedet de har til felles.
Raggsteindalen Høyfjellsstue

Raggsteindalen Høyfjellsstue er en privateid og familiedrevet turisthytte/høyfjellshotell beliggende ved Strandavatnet i Hol kommune i Buskerud. Hytten ligger på nordsiden av Hallingskarvet, hvor Raggsteindalen vider seg ut mot vannet. Den nåværende hytten ble opprinnelig bygget i 1933, siden ombygget og påbygget i 1959, 1963, 1987 og 1991. Per i dag har hytten 80 sengeplasser, fordelt på eldre rom, og nyere rom med eget bad. Hytten har i alle år vært drevet av familien Villand.
Fra Raggsteindalen går det stier videre til Geiterygghytta, Geilo, Haugastøl, Iungsdalen og Finse. Lordehytta er også tilgjengelig herfra, langs stien til Haugastøl. Også Folarskardsnuten kan nås fra Raggsteindalen. Det er den høyeste toppen på Hallingskarvet.
Juntafil

Juntafil er et norsk opplysningsprogram for ungdom som har gått på NRK Radio siden 2001. Programmet retter seg mot ungdom og tar for seg temaer som sex, kropp og følelser. I februar 2019 gikk programmet over til podkast som publiseres mandag og onsdag hver uke. Programleder er Tuva Fellman og reporter er Remi Horgar.  
Programmet benytter seg av fagfolk fra og Sex og samfunn for å gi råd om samliv og seksualitet.  
Juntafil er et av P3s lengstlevende program og har gått siden 2001.
Epicastini

Utseende

Nokså store (gjerne 20-25 millimeter), slanke trebukker med antenner som er omtrent dobbelt så lange som kroppen. På farge er de grå- eller brunaktige.

Utbredelse

Slekten Paroricopis er beskrevet fra Bhutan, Epicasta lever på Borneo og Java, de andre slektene i Australia.
Pseudobunaea

Utseende

Store (vingespenn 80-140 millimeter), grå, rødbrune eller gulaktige påfuglspinnere. Forvingene er vanligvis tilspisset og en tanke sigdformede hos hannene. Forvingen har en hvit flekk, bakvingen en øyeflekk. Hos de grå artene er bakvingen ofte brunrød i den indre delen.

Levevis

Som vanlig for påfuglspinnere kan larvene lever på mange ulike slags busker og trær.

Utbredelse

Slekten er utbredt i Afrika.
Ehrenstrahlska huset

Ehrenstrahlska huset eller Fuhrmanska huset er en bygning i Juno-kvartalet på Svartmangatan 20–22 i Gamla stan i Stockholm.

Ehrenstrahlska huset

Huset ble oppført for hoffmaleren David Klöcker Ehrenstrahl i 1666. Bygningen skal stå på murer fra Svartbrödraklostret, og huser i dag Storkyrkoskolan og Estniska skolan.

Fuhrmanska huset

Bygningen kalles også for Fuhrmanska huset etter vinhandleren og hoffkjellermesteren Peter Hinrich Fuhrmann, som mellom 1768 og 1773 drev en vinkjeller i huset. Fra den tiden eksisterer fortsatt et portoverstykke i smijern med de sammenflettede initialene for ham og hustruen P H F M G (Peter Heinrich Fuhrmann Margarete Götze). Fuhrmann hørte til den tyske minoriteten i Stockholm og som sådan var han medlem i menigheten Tyska S:ta Gertruds församling. Til denne menigheten testamenterte han hele sin formue som forvaltes av stiftelsen Fuhrmannsche Stiftung, som blant annet har som formål å fremme det tyske språket blant menighetens barn og ungdommer. På fasaden til huset på Svartmangatan 20-22 ble det i 1923 satt opp en minneplate i anledning 150-årsdagen for hans død.
Frederick J. Stephens

Familiebakgrunn

På morssiden er familien av irsk og skotsk avstamning, og farssiden er av engelsk og flamsk opprinnelse. Det er mest sannsynlig at «Stephens»-andelen av familien kom til England i løpet av forfølgelsen av hugenottene rundt 1580. Mange folk fra Nederlandene flyktet til England i løpet av denne perioden, og de fleste bosatte seg i Lancashire hvor de etablerte en bomullsindustri.
Under den andre verdenskrig var familien engasjert i krigsproduksjon, noe som fortsatte også etter krigen, også med produksjon av industriovner og annet industriutstyr som var viktig for gjenoppbygging av landet etter krigen. Mye av dette skjedde i Clydenbank-området i Glasgow som var blitt vesentlig ødelagt av tysk bombing og gjenoppbygging var prioritert.

Utdannelse og arbeid

På tidlig 1950-tallet flyttet familien Stephens tilbake til Manchester, farens hjemsted, fra Glasgow som var morens hjemsted. Frederick John var enebarn. Etter ungdomsskolen fikk han en lærlingplass hos trykkeriet F. Collins and Co i Bury, et lite tettsted nord for Manchester. Han kom til bli arbeidende resten av livet innenfor trykkeri og forlagsbransjen, på alle nivåer.

Interesser

Han hadde tidlig interesse på å samle på ting, og siden barndommen samlet han på gjenstander ifra det tredje rike. Da han jobbet med trykking og utgivelser av bøker falt det naturlig for ham å skrive en bok om det tredje rikes blankvåpen. Det var dette som gjorde at han senere publiserte flere framtidige bøker. Hans første bok, A guide to Nazi daggers, swords and bayonets, ble utgitt på privat forlag i 1965.
Faurby Yacht

Historie

Fra grunnleggelsen i Skærbæk, Fredericia i 1976 har verftet produsert tradisjonelle turbåter med slanke linjer og lavt fribord. Det startet med Faurby 999, en ¾-tonn IOR-båt, som senere har blitt etterfulgt av flere andre modeller. Disse har derimot ikke vært tegnet etter IOR-regelen, der den hittil største suksessen har vært Faurby 36 som ble bygget i 140-145 eksemplarer. I 2013 er fem skrogmodeller i produksjon. 
I 2009/2010 startet et samarbeid mellom Faurby Yacht og seilerlegenden Jesper Bank, der målet var å optimalisere 39-foteren i forhold til vekt og vannmotstand. Samarbeidet resulterte i Faurby 396 Jesper Bank Edition, JBE, som senere har blitt utgangspunktet for videreutviklingen av de andre modellene. Med utgangen av 2012 var alle modellene oppdatert og videreutviklet etter prinsippene i JBE. 
På lik linje med utallige andre selskaper verden over ble Faurby Yachts A/S høsten 2008 rammet av finanskrisen i verdensøkonomien. Det førte til en omstrukturering der det ble hentet inn frisk kapital og et navnebytte til Faurby Yacht A/S. Verftet ble tvunget til å redusere bemanningen fra rundt 25 ansatte til rundt 15 ansatte. 
I 2010 gikk Thomas Dan Hougaard inn i selskapet. I første omgang som markedsdirektør,  og senere som eier, hovedaksjonær og administrerende direktør. Hougaard intensiverte markedsføringen både i Danmark og i utlandet, blant annet i Norge, slik at når krisen ble mindre truende ville kundene igjen være på plass. Dette var en teori som viste å stemme, og i desember 2012 kunne Faurby Yacht melde at det var ansatt nye arbeidere for å holde tritt med ordrebøkene.
Fra 2006 har Faurby Yacht vært representert med forhandler i Norge.

Produksjon

Båtene produseres med en sandwichkonstruksjon av vinylester/polyester og balsa både på skrog og dekk. Kjølen er en kombikjøl bestående av en blybulb og et kjølblad i stål. Standard leveres båtene med innredning i mahogni, men kan etter kundens ønske leveres med andre innredningsalternativ som teaktre.
Spontan generasjon

Forsøk av Louis Pasteur

Det første han gjorde var å koke opp kjøttbuljong, lukke lokket og la det stå. Det gjæret ikke. Men det var ikke nok. Tilhengere av spontan generasjon mente at når han lukket lokket, stengte han også ute livskraften som fantes i luften. Han fikk så laget en glasskolbe hvor luft kunne strømme fritt, men støv ikke kunne trenge helt inn. Buljongen gjæret heller ikke da.
Tvilere trakk så frem vin og hvordan den kunne gjære, selv når den var i helt lukkede omgivelser. Han mente at bakteriene må ha kommet fra annensteds. Han testet teorien ved å trekke ut saften via sterile sprøyter, og la det stå og gjære i den samme typen kolber han testet kjøttbuljongen i. Druesaften ble ikke til vin.
Dette var tilstrekkelig for det franske forskningsakademiet, og Louis Pasteur fikk dusøren.
Han fant også ut at jo høyere over bakken kolbene befant seg, jo tregere ble innholdet gjæret. Dette fordi luften oppe i fjellene er tynnere, med færre partikler.

Andre kjente tilfeller

I alkymien er en homunculus et lite menneske som dannes ved en liknende prosess som beskrevet først i denne artikkelen.
Wilhelm Reich mente han hadde greid å skape liv, såkalte bioner gjennom fysiske eksperimenter han foretok mens han bodde som flyktning i Norge i på 1930-tallet.
Superman (1978)

Handling

Filmen starter på Krypton, en planet som er i ferd med å gå under. Den aldrende Jor-El tar et høystemt farvel med sin sønn Kal-El, i den dødsdømte planeten Kryptons siste time. Kal-El skytes ut i en liten romkapsel, og lander omsider på den idylliske planeten Jorden, på jordet til det barnløse ekteparet Kent. Filmen handler deretter om Clarks oppvekst, hvor han etter en rekke snodige hendelser i gymtimene forstår at han ikke er helt som andre barn. Det viser seg at han har fysiske egenskaper som langt overgår andre mennesker. Foreldrene forteller ham hvor han stammer fra, og overtaler ham samtidig til å holde sin sanne identitet skjult. 
Som voksen flytter Clark etterhvert til Metropolis og får jobb i byens største avis. Her blir han satt til å jobbe sammen med stjernereporteren Lois Lane, og blir umiddelbart forelsket. Lois viser seg imidlertid å ha høyere tanker om en ny skikkelse som nettopp har dukket opp på Metropolis' horisont: den mystiske og flyvende helten Supermann, som gang på gang redder mennesker under de mest katastrofale omstendigheter. Clark ønsker å fortelle henne at han og Supermann er en og samme person, men innser at han ikke kan. Han får problemer på andre fronter når den maktsyke og geniale skurken Lex Luthor forsøker å ta over verden med en utspekulert plan. Supermann står overfor sin hittil vanskeligste oppgave.

Popularitet og økonomi

Supermann ble en stor suksess da den gikk på kino og spilte inn over 300 millioner dollar på verdensbasis, hvorav 134 millioner i USA alene. Hadde den blitt plassert på listen over de mest innbringende filmene på amerikansk kino i 1980, så hadde den havnet på andreplass. 
Regnet etter pengeverdien er dette den mest innbringende av de fire Supermann-filmene med Christopher Reve i tittelrollen. Supermann 2 ligger på andreplass, mens tredje og fjerdeplassen innehas av Supermann 3 og Supermann 4. Sistnevnte innbrakte under en tiendedel av den første.

Anmelderne

Filmen fikk jevnt over gode kritikker, noe som gjenspeiles i at den har oppnådd 94 % på Rotten Tomatoes. Den amerikanske filmkritikeren Roger Ebert gav den toppscore (fire stjerner), mens Leonard Maltin gav den 3,5 av 4 stjerner.
VGs anmelder gav den terningkast tre.

Priser

Filmen vant en Oscar for beste visuelle effekter og var i tillegg nominert i klassene beste musikk, beste lyd og beste klipp. Den vant fem Saturn Awards (inkludert beste science fiction-film) og ble nominert i ytterligere fire kategorier. Den vant også en BAFTA-pris for beste nykommer (Christopher Reeve), en Golden Screen, Hugoprisen for beste dramatiske presentasjon samt en Grammy for beste filmmusikk (John Williams).
I 2017 ble filmen innlemmet i National Film Registry, som huser spesielt utvalgte filmer for bevaring i fremtiden.

Forskjellige versjoner

Den original kinoversjonen varer i 2 timer og 23 minutter. I 2017 ble det utgitt en extended version på Blu-ray som har en varighet på 3 timer og 8 minutter. Det har også blitt utgitt en directors cut på DVD som er på 2 timer og 31 minutter.
NM i mangekamp 1983

NM i mangekamp 1983 var en del av NM i friidrett 1983, og ble arrangert som et eget mesterskap i Steinkjer, 
25. og 26. juni.
Det ble konkurrert i tikamp for menn og sjukamp for kvinner.
Trigonia Island

Trigonia Island er en liten øy like utenfor sørenden av Beer Island, som ligger 15 km vest for Prospect Point, utenfor vestkysten av Graham Land i Antarktis. Den ble kartlagt og navngitt av British Graham Land Expedition (BGLE) i 1934–37, under ledelse av John Riddoch Rymill.
Sloppy joe

Sloppy joe er en amerikansk matrett som består av kjøttdeig, løk, tomatsaus eller ketchup og andre smakstilsetninger, servert på hamburgerbrød.
Den originale Sloppy joe ble angivelig funnet opp i Sloppy Joe's Bar i Key West. Dette var en av de barer besøkt av Ernest Hemingway. Den ble i 2006 oppført på USAs National Register of Historic Places.
Professor Balthazar

Professor Balthazar er tittelen på  og hovedpersonen i en animert, jugoslavisk barne-TV-serie skapt av den kroatiske animatøren Zlatko Grgic i Zagreb Films studio. 
Serien handler om en gammel professor og oppfinner som løser ulike problemer og hjelper sine venner i den lille byen de bor i,  ved hjelp av en universalmaskin som lager fantastiske dråper. Tegnestilen er barnevennlig og humoristisk påvirket av datidens vitsetegninger og psykedeliske flower power-design.  Det ble laget 59 episoder av tegnefilmserien i perioden fra 1967 til 1974, hver med en spilletid på fra 5 til 10 minutter. 
Filmene ble vist de påfølgende år i en rekke europeiske land, både i det tidligere Jugoslavia, Danmark, Finland, Nederland, Norge, Portugal og Sverige. Professor Balthazar ble også vist i Iran og på barnekanalen Nickelodeon i USA på 1980-tallet. En dataanimert versjon var planlagt å komme på slutten av 1990-tallet. NRK sender serien i reprise på NRK Super fra våren 2011.
Protagonist

Eksempel

Akilles er protagonisten i Iliaden. Han er en heroisk kriger, fryktet og beundret av både guder og mennesker. Hans svakhet er imidlertid hans stolthet og hissige temperament (menis). En av hans største antagonister er den trojanske prinsen Hektor. Når Akilles i raseri dreper Hektor og respektløst mishandler liket foran Trojas murer vekker det guden Apollons harme og guden tipser Hektors bror Paris om hvor han bør sikte sine piler.
Regjeringens sikkerhetsutvalg

Regjeringens sikkerhetsutvalg er det øverste organet for å diskutere sikkerhetsspørsmål i Norge og består av statsministeren, utenriksministeren, forsvarsministeren, justisministeren og finansministeren. Utvalgets møter, der også blant andre sentrale etterretningsfolk noen ganger er til stede, er underlagt den strengeste sikkerhetsgraderingen i Norge.
Erwin Sánchez

Klubbkarriere

Som mange andre bolivanske fotballstrjerner begynte han sin karriere på Tahuichi Fotballskole. Han begynte sin profesjonelle karriere i Club Destroyers i hjembyen Santa Cruz, men ble etterhvert plukket opp av Club Bolívar. I 1990 ble han den første bolivianske fotballspiller til å spille profesjonelt i Europa, da han ble hentet av Sport Lisboa e Benfica. Han var med på å vinne serien i sin første seosng i Portugal, ble ikke en umiddelbar hit i klubben. Han gikk på lån til Estoril Praia i 1991/92-sesongen. Sesongen etter signerte han med Boavista, hvor han etablerte seg som en av klubbens viktigste spillere. Etter 21 mål på 94 kamper var han tilbake i Benfica i 1997/98-sesongen. Han fant seg ikke helt tilrette og gikk tilbake til Boavista sesongen etter. Der ble han med på klubbens eneste seriemesterskap gjennom tidene, i 2000/01-sesongen.
Etter en alvorlig leddbåndskade ble han mindre viktig som spiller i Boavista. Han var trener i klubben en kort periode i 2004 før han dro hjem til Bolivia og avsluttet karrieren i Oriente Petrolero i Santa Cruz. Der vant han cupen Copa Aerosur i 2004/05-sesongen, hans siste som profesjonell spiller.

Landslagskarriere

Sánchez var en viktig spiller for Bolivia hele sin karriere. Han var avgjørende i kvalifiseringen til Fotball-VM i USA i 1994 og skårte Bolivias eneste mål i turneringen i 1–3-tapet mot Spania. Han skåret også tre mål i Copa América i 1997, blant annet 1–1-målet i 1–3-tapet mot Brasil i finalen. Han spilte også i Copa América 1995 og Copa América 1999.

Trenerkarriere

Etter en kort periode som Boavista-trener i 2004, fikk han sitt neste treneroppdrag året etter han la opp som spiller, da han ble Bolivia-trener i 2006. Det var han i fire år til han ble sparket i 2010 på grunn av skuffende resultater i kvalifiseringen til Fotball-VM i 2010.

Copa América 2007

Copa América 2007 ble svært skuffende for Bolivia som ble slått ut i første runde. De kom på sisteplass i gruppe A, med to uavgjort og ett tap. Dette la press på Sánchez, som måtte gjøre det bra i VM-kvalifiseringen til 2010 for å beholde jobben.
Svømming under VM i svømmesport 2017 – 50 meter brystsvømming kvinner

Semifinaler

Semifinalene ble svømt 29. juli kl. 17:56 lokal tid.
Blåbærhaugen stadion

Grusbanen

På 1990-tallet ble anlagt en grusbane nedenfor gressbanen, som ble brukt av diverse ungdomslag til seriekamper. Etter at andre baner i kommunen har blitt oppgradert, har gjort at Blåbærhaugen stadion ikke benyttes til organisert idrett.
NM i hopp uten tilløp 1972

NM i hopp uten tilløp 1972 var en del av NM i friidrett 1972.
Mesterskapet ble arrangert i Kristiansand 5. mars. Arrangør var Kristiansands IF.
Chelidura guentheri

Utseende

Chelidura guentheri er skinnende, rødbrunt. Hodet, antenner og bein er lysere, mer gulaktige. Lengden er mellom 6-13 millimeter, hunnen er generelt noe større enn hannen.  Andre fotledd er bredt og hjerteformet utvidet.
Chelidura guentheri kjennes lett på «tangen» på bakkroppen, som brukes til forsvar, å fange byttedyr med og under parringsleken. Hannens tang er ganske stor og buet slik at den danner en nesten lukket sirkel. Men tuppene på tangen berører ikke hverandre. Hunnens tang er mindre, ikke krummet og peker rett bakover. Tangen kan virke skremmende, men saksedyr er helt ufarlige.  
Chelidura guentheri kan ligne vanlig saksedyr men skilles på tangens utforming og at de har reduserte vinger og ikke kan fly. De er også generelt noe mindre, finnes helst i skog og sjeldent i hager og hus.

Levevis

Chelidurella guentheri har bitende munndeler og lever av forskjellig organisk føde og men kan gjerne ta mindre levende byttedyr. Skogsaksedyret lever i skog med noe død ved, det vil si mer urørt skog som ikke hogstpåvirket. De lever under løs bark i eikelunder, eldre edelløvskog, eldre granskog og ganske glissen furuskog. Saksedyr er nattaktive og gjemmer seg om dagen. Før det lysner om morgenen leter de opp et fint sted å oppholde seg. 
Chelidura guentheri har ufullstendig forvandling, nymfene vokser seg gradvis mer og mer lik de voksne dyrene. Eggleggingen skjer på våren og forsommeren.

Utbredelse

(Chelidura acanthopygia) finnes sannsynligvis ikke i Norge, og at tidligere funn i stedet er den nærstående arten Chelidura guentheri, det vil si at flere tidlige funn av C. acanthopygia trolig er feilbestemt. Det ser ut til at C. acanthopygia finnes lenger sør og øst i Europa, og at det i nordvest dreier seg om arten C. guentheri.
Folk & Røvere (avis)

Folk & Røvere var en radikal/anarkistisk landsdekkende månedsavis som ble produsert på UFFA i Trondheim i perioden 1986 til 1994. 
Opplaget varierte mellom 800 og 6000 pr. utgave. Blant andre Harald Nissen, Roger Aasegg, Magne Njåstad, Roy Krøvel, Viggo Mastad, Yngve Sæther og Håvard Houen var medlemmer av redaksjonen.
Wessex

Wessex var et av de syv store angelsaksiske kongedømmene (Heptarkiet) i middelalderens England. Det hadde sitt navn fra vestsakserne, og lå i det sørlige og sørvestlige England. Det eksisterte fra 6. århundre til dannelsen av den engelske nasjon i 9. århundre, og fortsatte som jarledømme til 1066.
Fra omkring 829 tok Wessex over for Mercia som det dominerende angelsaksiske riket. Under Alfred av Wessex (Alfred den store, død 899) kom riket til å være det eneste som klarte å gjøre kraftfull motstand mot danskene, særlig ved det befestningssystem som nevnes i Burghal Hidage. Under ham og hans ettertredere ble vikingenes områder erobret, og slik ble England forenet.
I 927 sluttet Athelstan av England å bruke tittelen konge av Wessex, og det ble i stedet utnevnt en jarl.

Kongenavnene

Det gamle kongehuset i Wessex brukte bare personnavn som begynte med bokstaven C. Den eldste kjente kongen er Cerdic, som døde i 551, fulgt av Cynric, Ceawlin, Ceolric, Ceolwulf og Cynegisl, som regjerte fra 611 til 641 og hadde datteren Cyneberga og sønnene Cwichelm, Coenwealh og Centwine. Dette fortsatte til 802, da en ny slekt kom på tronen. De hadde tvert om navn som begynte på vokal: Ecgbeort, Æthelwulf, Æthelbeald, Æthelbeorth, avsluttet med Eadweard (= Edvard bekjenneren). Denne skikken deltes av Uppsala-kongene, som alle hadde navn som startet med vokal: Erik, Olav, Anund og Emund.

Jarlen av Wessex

Ulikt flere andre angelsaksiske kongedømmer, er Wessex ikke bevart som et administrativt område i dagens England. Etter at den siste jarlen i middelalderen, Harald Godwinson, døde i slaget ved Hastings, ble ikke tittelen brukt før i 1999, da prins Edward ble utnevnt til jarl av Wessex og viscount Severn, i forbindelse med at han giftet seg med Sophie Rhys-Jones.